Liite 14. VNOS 3 §:n 9 kohdassa tarkoitettujen EU-sopimusten esittelylistamallit

Listamalli 22. VN Sopimuksen hyväksyminen (VN)

|  |  |
| --- | --- |
| **Valtioneuvoston yleisistunto** |  |
| 28.6.2006 | Opas Outi (48)  Lainsäädäntöneuvos p. 160 55198 |
| Ministeri Luhtanen | Liikenne- ja viestintäministeriö |
| **Sopimuksen hyväksyminen** |  |
| Alusten aiheuttaman meren pilaantumisen ehkäisemisestä vuonna 1973 tehtyyn kansainväliseen yleissopimukseen liittyvän vuoden 1978 pöytäkirjan I liitteeseen liittyvään kunnonarviointijärjestelmään (CAS) tehtyjen muutosten hyväksyminen  SISÄLTÖ: Kansainvälisen merenkulkujärjestön IMO meriympäristön suojelukomitea hyväksyi 22 päivänä heinäkuuta 2005 päätöslauselmalla MEPC.131(53) muutoksia CAS-järjestelmään. Muutokset koskevat CAS-järjestelmän viittauksia Marpol 73/78 -yleissopimuksen I liitteeseen, joiden numerointi tulee korjata vastaamaan kansainvälisesti 1.1.2007 voimaan tulevaa uusittua I liitettä. Muutos on puhtaasti tekninen.  Muutosten hyväksymiseen sovelletaan Marpol 73/78 -yleissopimuksen 16(2) (f) (iii) artiklaa, jonka mukaan muutokset katsotaan hyväksytyiksi 1.7.2006, jollei vähintään kolmannes MARPOL 73/78 -yleissopimuksen osapuolista taikka sellaiset osapuolet, joiden kauppalaivastot yhteensä edustavat vähintään 50 prosenttia koko maailman kauppalaivaston bruttovetoisuudesta, ole siihen mennessä ilmoittanut IMO:lle vastustavansa muutoksia. Muutosten tultua hyväksytyiksi ne tulevat voimaan 1.1.2007.  Toimivalta IMO:ssa hyväksytyn kunnon arviointijärjestelmän ja sitä koskevien muutosten osalta on siirtynyt Euroopan unionille yksirunkoisiin öljysäiliöaluksiin sovellettavien kaksoisrunkoa tai vastaavaa rakennetta koskevien rakennevaatimusten nopeutetusta käyttöönotosta annetun asetuksen (EY) N:o 417/2002 muuttamisesta 22 päivänä heinäkuuta 2003 annetulla Euroopan parlamentin ja neuvoston asetuksella (EY) N:o 1726/2003 (kaksoisrunkoasetus). Tämän vuoksi muutokset esitetään valtioneuvoston hyväksyttäväksi.  TOIMIVALTA:  Perustuslaki 93 § 2 mom.  VNOS 3 § 9 kohta | Esitys:  Valtioneuvosto hyväksyy alusten aiheuttaman meren pilaantumisen ehkäisemisestä vuonna 1973 tehtyyn kansainväliseen yleissopimukseen liittyvän vuoden 1978 pöytäkirjan I liitteeseen liittyvään kunnonarviointijärjestelmään (CAS) tehdyt muutokset |
|  |  |

LIITE 1 Muistio

LIITE 2 Hyväksytyt muutokset